заложените в съответното заявление дейности, като се гарантира, че всички останали дейности ще бъдат изпълнени. Освен това е целесъобразно да се определи максималният таван за авансовите плащания на равнище, подобно на това за установения таван за инвестициите.
 (6)
 В член 37б от Регламент (ЕО) No 555/2008 се изисква бенефициерите да предоставят информация за авансовите плащания, отпуснати в съответствие с някои разпоредби от посочения регламент. Това задължение следва да се прилага и спрямо мярката за иновации, въведена с Регламент (ЕС) No 1308/2013.
 (7)
 В приложения I — VIII, VIIIа и VIIIв към Регламент (ЕО) No 555/2008 се съдържат формулярите, които държавите членки попълват относно националните програми за подпомагане, по-специално — за целите на представянето на програмите за подпомагане, тяхното преразглеждане и съответното финансово планиране, както и за представянето на доклади и оценки. Тези приложения следва да бъдат изменени, за да бъдат отразени въведените в част II, дял I, глава II, раздел 4 от Регламент (ЕС) No 1308/2013 нови разпоредби относно съдържанието, оценката, разходите и контрола.
 (8)
 Поради това Регламент (ЕО) No 555/2008 следва да бъде съответно изменен.
 (9)
 Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 Член 1
 Изменение на Регламент (ЕО) No 555/2008
 Регламент (ЕО) No 555/2008 се изменя, както следва:
 1)
 В член 3 параграф 2 се заменя със следното:
 „2. С изключение на случаи на неотложни мерки при природни бедствия промени в програмите за подпомагане се представят не по-често от два пъти през финансова година — до 1 март и до 30 юни.
 Изменените програми се представят на Комисията заедно със (ако е приложимо):
 а)
 актуализирани варианти на програмата за подпомагане с формуляра от приложение I и на финансовата таблица с формуляра от приложение IV;
 б)
 мотивите за предложените изменения.
 Чрез дерогация от първата алинея предвидените в нея крайни срокове не се прилагат през 2014 г., когато измененията на дадена програма следват новите правила, въведени с Регламент (ЕС) No 1308/2013 на Европейския парламент и на Съвета (5).
 (5) Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти (ОВ L 347, 20.12.2013 г., стр. 671).“"
 2)
 В дял II, глава II, раздел 1, подраздел 2 се добавя следният член:
 „Член 5еа
 Процедура за избор
 1. Държавите членки установяват процедурата за подаване на заявления, с която по-конкретно се предвиждат правила за:
 а)
 проверката на спазването на изискванията и критериите, определени в членове 5б и 5в;
 б)
 крайните срокове за представяне на заявления и за проверка на пригодността на всяка предлагана дейност;
 в)
 сключването на договорите, включително възможното използване на стандартни формуляри, внасянето на гаранции и условията при авансовите плащания;
 г)
 оценката на съответната подпомагана дейност заедно с подходящите за това показатели.
 2. При избора на заявление държавите членки прилагат по-специално следните критерии:
 а)
 съответствието между предложените стратегии и поставените цели;
 б)
 качеството на предложените мерки;
 в)
 вероятното им въздействие и успех в повишаването на осведомеността на потребителите за системата на